Сегѡ̀ ра́ди неѕло́би­ваго не кова́рнаго, но согла́снаго, и такова́го, и́же въ тѣ́хже ве́щехъ и дѣя́ніихъ упраждня́ется, дру́га избира́ти совѣ́туютъ премд̑рѣйшіи: не мо́жетъ бо вѣ́ренъ бы́ти ра́зн­ственный и превра́тный, нижѐ то́й, и́же въ̑ ино́мъ, а єщѐ проти́вномъ и́мать упраждне́ніе своѐ, нижѐ зави́дящіи, и́же є́сть вселе́ннѣй, вра́гъ пребу́детъ въ̑ дру́жествѣ вѣ́ренъ, ни хи́щникъ, ни ѡби́дящій: вся̂ бо сія̀ вѣ́рность разруша́ютъ